Grobnica narodnih herojev, Ljubljana - Wikipedija, prosta enciklopedija

# Grobnica narodnih herojev, Ljubljana

### Iz Wikipedije, proste enciklopedije

Grobnica narodnih herojev v Ljubljani

Gróbnica národnih herójev v Ljubljani je spomenik padlim narodnim herojem NOB. Grobnica je pod zemljo, nad njo pa je spomenik v obliki sarkofaga. Na zahodni in vzhodni strani sta reliefa s prizori iz narodno osvobodilnega boja. Umetniška avtorja grobnice sta arhitekt Edo Mihevc in kipar Boris Kalin
Grobnica je ob zahodni steni zgradbe državnega zbora, v parku pred Narodnim muzejem Slovenije.

Napis na zgornjem robu je za spomenik sestavil pesnik Oton Župančič:

Domovina je ena nam vsem dodeljena, in eno življenje in ena smrt.
Svobodi udani za borbo smo zbrani, in kaj je življenje in kaj je smrt?
Bodočnost je vera, kdor zanjo umira se vzdigne v življenje, ko pade v smrt.

Opomba: Na spomeniku so verzi izpisani z velikimi črkami, brez presledkov in brez ločil, razen * za konec vrstice.

Izmed skupno 1.312 odlikovanih z jugoslovanskim redom narodnega heroja, oziroma 156 iz Slovenije, so v grobnici pokopani naslednji:
zapisani na severni strani sarkofaga

- Tone Tomšič
- Slavko Šlander
- Miloš Zidanšek
- Franc Rozman Stane
- Ivan Kavčič Nande

zapisani na zahodni strani sarkofaga

- Miha Marinko
- Stane Semič Daki
- Edvard Kardelj Krištof

zapisani na južni strani sarkofaga

- Milovan Šaranović
- Dragan Jevtić
- Ljubo Šercer
- Janko Premrl Vojko
- Majda Šilc
- Boris Kidrič
- Dušan Kveder - Tomaž

Večina v tej grobnici pokopanih je zavzemala vidne položaje v NOB in/ali v povojnem političnem življenju Slovenije in Jugoslavije. Politični voditelji so bili na primer: Tone Tomšič (†1942), Miha Marinko, Edvard Kardelj, Boris Kidrič in Dušan Kveder; vojaški voditelji pa Franc Rozman-Stane, Stane Semič-Daki, Ljubo Šercer, Janko Premrl-Vojko (vsi padli med NOB).
Naslednji izmed pokopanih herojev so bili počaščeni že med NOB s poimenovanjem partizanskih enot (brigad): Tone Tomšič, Slavko Šlander, Miloš Zidanšek, Ljubo Šercer in Janko Premrl-Vojko (glej Slovenske partizanske brigade).

## [uredi] Glej tudi

- seznam spomenikov v Ljubljani

Vzpostavljeno iz »http://sl.wikipedia.org../../../g/r/o/Grobnica_narodnih_herojev%2C_Ljubljana_0466.html«

Kategorija: Spomeniki v Ljubljani

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje